Chevrolet Suburban

Το **Chevrolet Suburban** (Σεβρολέτ Σαμπέρμπαν) είναι ένα εξαιρετικά μεγάλων διαστάσεων SUV αυτοκίνητο, που παράγεται από την αμερικανική αυτοκινητοβιομηχανία Chevrolet. Η ονομασία Suburban («Προαστειακό») εισήχθη για πρώτη φορά το 1934, για τη σεζόν (model year, έτος μοντέλου) του 1935, με αποτέλεσμα να είναι το μεγαλύτερης χρονικής διάρκειας, διαρκούς παραγωγής, όνομα στην ιστορία της παγκόσμιας αυτοκίνησης. Παραδοσιακά, είναι ένα από τα πλέον κερδοφόρα μοντέλα ολόκληρου του ομίλου της General Motors. Το αρχικό Suburban του 1934 ήταν ένα από τα πρώτα, διεθνώς, μοντέλα station wagon με πλήρως μεταλλικό αμάξωμα. Σήμερα βρίσκεται στη 12η γενιά του, η οποία εισήχθη στην αγορά των ΗΠΑ την άνοιξη του 2020 και προσφέρεται με επιλογή ανάμεσα σε δύο βενζινοκινητήρες V8, κυβισμού 5.3 λίτρων και 6.2 λίτρων, και έναν κινητήρα ντίζελ 3.0 turbo και 6-κύλινδρο σε σειρά (I6).

Τον Δεκέμβριο του 2019, το Hollywood Chamber of Commerce εγκαινίασε ένα αστέρι στη Λεωφόρο της Δόξας στο Χόλυγουντ για το Chevrolet Suburban, αναφέροντας τότε ότι το Suburban έχει εμφανιστεί σε «1.750 ταινίες και τηλεοπτικές εκπομπές από το 1952», με αποτέλεσμα το Suburban να γίνει το πρώτο στην ιστορία αυτοκίνητο που κατάφερε αυτή την τιμητική διάκριση.

## Συγγενικά μοντέλα
thumb|left|Chevrolet Suburban του 2000 - 2006 στις ΗΠΑ, σε φωτογραφία στις 22 Ιουλίου 2006.

Το Suburban παράγεται, επίσης, και από την εταιρεία GMC, επίσης θυγατρική του ομίλου της General Motors, ως **GMC Yukon XL**. Πρακτικώς, το Yukon XL είναι μια παράλληλη έκδοση, με διαφορετική εξωτερική αισθητική (ιδίως στο μπροστινό μέρος) και λίγο πληρέστερο εξοπλισμό. Στο παρελθόν, είχε κυκλοφορήσει από την εταιρεία αυτή με το ίδιο όνομα και μόνο με διαφορετικό εμπορικό σήμα, ως **GMC Suburban**, παράλληλα με το Chevrolet Suburban, αλλά από το 1999 η General Motors μετονόμασε το GMC Suburban σε GMC Yukon XL, ονομασία που προήλθε από την περιοχή Γιούκον του βόρειου Καναδά. Επιπρόσθετα, από τον Ιανουάριο του 2003 και η Cadillac, επίσης θυγατρική του ίδιου ομίλου, προσφέρει μια δική της εκδοχή, την Escalade ESV, που έχει εξωτερική αισθητική αντίστοιχη με των άλλων μοντέλων της εταιρείας Cadillac και πολύ πληρέστερο εξοπλισμό, σε βαθμό που θεωρείται επίσημα ως SUV μοντέλο πολυτελείας.

Στο μεγαλύτερο διάστημα της πρόσφατης ιστορίας, το Suburban ήταν μια εκδοχή station wagon των μεγάλων pick-up της Chevrolet, μεταξύ των οποίων το Chevrolet C/K και το Chevrolet Silverado. Από τη δεκαετία του 1990 και μετά, το Suburban είναι η επίσημη εκδοχή SUV με μακρύτερο μεταξόνιο του ήδη μεγάλων διαστάσεων SUV Chevrolet Tahoe, αν και συνεχίζει να συγγενεύει και με το pick-up Chevrolet Silverado.

## Διαθεσιμότητα

Εμπορικώς, το Chevrolet Suburban είναι διαθέσιμο στις Ηνωμένες Πολιτείες, στον Καναδά, στο Μεξικό, στην Κεντρική Αμερική, στη Δομινικανή Δημοκρατία, στη Χιλή, στη Βολιβία, στο Περού, στη Μιανμάρ, στο Λάος, στην Ανγκόλα, στις Φιλιππίνες και στη Μέση Ανατολή, εκτός του Ισραήλ. Αντιθέτως, η παράλληλη έκδοση GMC Yukon XL πωλείται μόνο στις ΗΠΑ, στον Καναδά, στο (ξεκινώντας από το 2020) Μεξικό και στη Μέση Ανατολή, εκτός του Ισραήλ.
thumb|right|Holden Suburban 1500 5.7 V8 του 1998 στη Νέα Ζηλανδία.

Για ένα πολύ σύντομο χρονικό διάστημα, από τον Φεβρουάριο του 1998 έως τον Ιανουάριο του 2001, το Suburban είχε διατεθεί και στην Αυστραλία και στη Νέα Ζηλανδία με το σήμα της Holden, με δεξιοτίμονη τροποποίηση εισαγόμενων αντιτύπων από αυτά που παράγονταν στο Σιλάο, Μεξικό. Συνολικά πωλήθηκαν μόλις 746 αντίτυπα αυτής της εκδοχής (460 βενζίνης και 286 ντίζελ), με αποτέλεσμα τη σύντομη διακοπή της.

## Ετήσιες πωλήσεις στις ΗΠΑ

Τα παρακάτω στοιχεία αφορούν αποκλειστικά τις πωλήσεις του Chevrolet Suburban, χωρίς να συνυπολογίζονται και αυτές του GMC Suburban, όπως ονομαζόταν η παράλληλη αυτή έκδοση πριν το 1999. Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Βιβλιογραφία
* John Gunnell: Standard Catalog of Chevrolet Trucks. Krause publications, 1995, ISBN 0-87341-364-4.
* Brad DeLong: 4-Wheel Freedom. Paladin Press, 1996, ISBN 0-87364-891-9.
* The Car Design yearbook 5. Merrell, 2006, ISBN 978-1-85894-318-3.

## Εξωτερικοί σύνδεσμοι

* Η επίσημη Αμερικανική ιστοσελίδα του Chevrolet Suburban
* Η επίσημη Καναδική ιστοσελίδα του Chevrolet Suburban
* consumerguide.com/ 2000-2006 Chevrolet Tahoe and Suburban review
* consumerguide.com/ 2007-2014 Chevrolet Suburban review
* consumerguide.com/ 2015-2020 Chevrolet Suburban review

Κατηγορία:Αυτοκίνητα SUV
Κατηγορία:Αμερικανικά αυτοκίνητα
Suburban